FINNOMENA Market Alert: ตลาดหุ้นเอเชียปรับตัวบวก นำโดยตลาดฮ่องกงและเวียดนาม - FINNOMENA
ดัชนี Hang Seng บวกกว่า 3.2% นำโดยหุ้นกลุ่มเทคโนโลยีอย่าง Tencent ขึ้นมา 3.26%, Alibaba ปรับตัวขึ้น 4.79% และ Meituan ที่เพิ่มขึ้น 3.18% หลังจากมีข่าวว่าทางการจีนจะทำการผ่อนคลายมาตรการการควบคุมบริษัทเทคโนโลยีของจีนลง
17 พ.ค. 2565

ดัชนี Hang Seng บวกกว่า 3.2% นำโดยหุ้นกลุ่มเทคโนโลยีอย่าง Tencent ขึ้นมา 3.26%, Alibaba ปรับตัวขึ้น 4.79% และ Meituan ที่เพิ่มขึ้น 3.18% หลังจากมีข่าวว่าทางการจีนจะทำการผ่อนคลายมาตรการการควบคุมบริษัทเทคโนโลยีของจีนลง ด้านสถานการณ์การแพร่ระบาด COVID-19 ในเซี่ยงไฮ้ที่เริ่มควบคุมได้ ทางการจึงมีแนวโน้มที่จะทยอยลดความเข้มงวดของมาตรการ Lock Down ลง และพร้อมจะเปิดเมืองอย่างเป็นทางการในวันที่ 1 มิถุนายน เป็นต้นไป หลังจากที่เซียงไฮ้อยู่ภายใต้มาตรการ Lock Down ที่เข้มงวดมาเป็นเวลากว่า 6 สัปดาห์
ในขณะที่ดัชนี VNI ดีดขึ้นมา 4.8% และดัชนี VN30 บวกขึ้นมากว่า 5.3% เนื่องจาก Sentiment เกี่ยวกับ Margin Call ได้บรรเทาลงและจากแถลงการณ์ของก.ล.ต. ของเวียดนามที่เผยว่าจะหาทางออกในการรักษาเสถียรภาพของตลาดหุ้นเวียดนามอย่างเร่งด่วน หลังจากที่ตลาดหุ้นเวียดนามปรับตัวลงไปแล้วกว่า 11.4% ในเดือนนี้
FINNOMENA Investment Team มองว่า ในระยะสั้นยังต้องติดตามสถานการณ์ COVID-19 ในจีนที่อาจกลับมาระบาดจนต้องใช้มาตรการเข้มงวดอีกครั้งและติดตามข่าวการผ่อนคลายการควบคุมบริษัทเทคโนโลยีของจีน ซึ่งด้วยระดับ Valuation และการเติบโตของ EPS ยังมีความน่าสนใจสะสม เมื่อรัฐบาลจีนส่งสัญญาณผ่อนคลายนโยบาย COVID Zero
ขณะที่ตลาดหุ้นเวียดนามในระยะสั้นยังอาจมีความผันผวนได้ แต่เศรษฐกิจเชิงโครงสร้างยังแข็งแกร่ง และแรงเข้าสะสมของนักลงทุนต่างชาติที่ยังคงซื้อสุทธิอย่างต่อเนื่องนับตั้งแต่ต้นปี สะท้อนมุมมองเชิงบวกระยะต่อไป จึงแนะนำให้ทยอยสะสมเพื่อการลงทุนระยะยาว
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
ตลาดหุ้นเวียดนาม
ตลาดหุ้นเอเชีย
แชร์บทความ: